Diari Oficial de la Generalitat Valenciana


Sumari del DOGV 7850, del 12-08-2016 (2016/6494)

ORDRE 47/2016, de 5 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva.
----------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2016/08/05/47/dof/vci/html**

### Dades del document

Número de DOGV
:   7850

Data del DOGV
:   12-08-2016

Secció del DOGV
:   I. DISPOSICIONS GENERALS

Número del document
:   2016/6494


Data del document
:   05-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

ORDRE 47/2016, de 5 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva. [2016/6494]  
ÍNDEX  
Preàmbul  
Article 1. Objecte  
Article 2. Entitats beneficiàries  
Article 3. Definició i objectius dels plans d'especialització esportiva  
  
Article 4. Naturalesa jurídica i procediment  
Article 5. Finalitat de les subvencions  
Article 6. Sol·licituds i termini de presentació  
Article 7. Projecte del pla d'especialització esportiva  
Article 8. Comissió Tècnica d'avaluació i barem aplicable  
Article 9. Resolució de concessió  
Article 10. Publicitat de les subvencions  
Article 11. Obligacions de les entitats beneficiàries  
Article 12. Modificació de la resolució de concessió  
Article 13. Compatibilitat de les subvencions  
Article 14. Procediment de pagament  
Article 15. Justificació de la subvenció  
Article 16. Pla de control  
Article 17. Despeses excloses de finançament a càrrec de la subvenció concedida  
Article 18. Invalidesa de la resolució de la concessió  
Article 19. Reintegrament i/o revocació de les subvencions  
Article 20. Selecció i permanència d'esportistes que integren els plans d'especialització esportiva  
Article 21. Comissió de selecció i permanència d'esportistes  
Article 22. Requisits esportius  
Article 23. Requisits acadèmics  
Article 24. Llistes d'admissió d'esportistes  
Disposició addicional primera. Normativa aplicable  
Disposició addicional segona. Incidència pressupostària  
Disposició addicional tercera. Delegació i desenvolupament  
Disposició final única. Entrada en vigor  
  
  
PREÀMBUL  
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, en l'article 49.1.28 estableix la competència exclusiva de la Generalitat en matèria d'esports.  
D'altra banda, l'article 6 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, atribueix a la Conselleria d'Educació, Investigació, Cultura i Esport, la competència en matèria d'esport.  
En desplegament d'aquesta competència, és oportú promoure programes de tecnificació esportiva i plans especials de preparació en coordinació amb les federacions esportives i incloure en aquests esportistes d'elit de la Comunitat Valenciana, que els permeta compatibilitzar els seus estudis i l'activitat esportiva per mitjà de l'ingrés en centres docents especials.  
La Generalitat va posar en marxa en el curs escolar 1999/2000, en col·laboració amb algunes federacions esportives de la Comunitat Valenciana, els plans d'especialització esportiva en el Complex Educatiu de Cheste. Per Resolució de 16 d'agost de 2010, de la Direcció General d'Ordenació i Centres Docents de la Conselleria d'Educació, es disposa la creació de grups específics d'esportistes per a l'alumnat que seguisca els plans d'especialització esportiva en l'Institut d'Educació Secundària Número 1 del Complex Educatiu de Cheste.  
  
Els plans d'especialització esportiva tenen com a objectiu fonamental afavorir la formació integral dels esportistes i de les esportistes i permetre compaginar adequadament el desenvolupament de la seua activitat acadèmica amb les exigències que implica la preparació per a l'esport d'alt nivell. En el seguiment d'aquests plans s'ha posat de manifest la necessitat de continuar aquesta línia d'actuació que permet a les federacions esportives millorar la preparació dels seus esportistes.  
Les ajudes que s'atorguen a l'empara d'aquestes bases no necessiten notificació a la Comunitat Europea perquè no tenen els requisits de l'article 107 del Tractat de Funcionament de la Unió Europea, segons el que disposa el Decret 147/2007, de 7 de setembre, del Consell, ja que aquestes no suposen cap avantatge econòmic atés que les entitats a què van dirigides les subvencions no exercixen activitats econòmiques en què s'oferisquen al mercat béns o serveis, per la qual cosa no hi ha possibilitat de falsejament de la competència. Les entitats beneficiàries presentaran una liquidació específica de l'activitat subvencionada que permeta comprovar que aquesta ajuda no comporta cap benefici econòmic.  
Per això, en virtut de les facultats que em confereix l'article 28 de la Llei 5/1983, de 30 de desembre, del Consell; l'article 160.2 de la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions, i també el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esports, i vistos els informes preceptius, el resultat del tràmit d'audiència i d'acord amb el Consell Jurídic Consultiu,  
  
  
  
ORDENE  
  
Article 1. Objecte  
Aquesta ordre té per objecte establir les bases reguladores per a la concessió de les subvencions destinades a sufragar les despeses ocasionades pel desenvolupament d'un pla d'especialització esportiva i per a la selecció i permanència de l'alumnat en aquests plans.  
  
Article 2. Entitats beneficiàries  
1. Aquesta ordre s'aplicarà a les federacions esportives que desenvolupen la seua activitat dins de l'àmbit competencial de la Generalitat i que complisquen els requisits següents:  
a) Desenvolupar un pla d'especialització esportiva en el Complex Educatiu de Cheste durant algun dels cursos escolars de la subvenció.  
  
b) Matricular a l'inici del curs, i mantindre'l durant tot el curs, un grup homogeni d'alumnes esportistes, en l'etapa d'ensenyança secundària obligatòria o en l'etapa de batxillerat, el nombre del qual serà de 10 a 36 alumnes en els esports individuals, i de 12 a 40 en esports d'equip.  
  
c) Tots aquells requisits que estableix l'article 13 de la Llei 38/2003, de 17 de novembre, General de Subvencions.  
2. La documentació que acredite el compliment dels requisits s'ha d'adjuntar en la corresponent sol·licitud de subvenció, segons l'article 7 d'aquesta ordre.  
  
Article 3. Definició i objectius dels plans d'especialització esportiva  
  
1. L'objectiu fonamental dels plans d'especialització esportiva és afavorir la formació integral de l'alumnat i permetre compaginar adequadament el desenvolupament de la seua activitat acadèmica amb les exigències que implica la preparació per a l'esport d'alt nivell.  
2. Els plans d'especialització esportiva es desenvolupen a les instal·lacions del Complex Educatiu de Cheste i van dirigits a esportistes amb domicili a la Comunitat Valenciana que cursen o cursaran Ensenyança Secundària Obligatòria o Batxillerat en aquest centre, que se seleccionen d'acord amb les bases que s'estableixen en aquesta ordre.  
  
3. L'alumnat que participa en els plans d'especialització esportiva desenvolupats en el Complex Educatiu de Cheste ho farà exclusivament en règim d'internat en les residències del complex.  
  
Article 4. Naturalesa jurídica i procediment  
1. El procediment s'iniciarà d'ofici, per convocatòria pública mitjançant una resolució, en la qual es farà menció expressa a aquesta ordre i es donarà publicitat de les línies de crèdit i l'import global màxim destinat a la concessió d'aquestes ajudes, d'acord amb el que establisca la corresponent llei de pressupostos de la Generalitat.  
2. Les ajudes que es concedisquen tindran el caràcter de subvenció, i correspondrà la instrucció i ordenació d'aquestes al servei que tinga assignada la funció de tramitació de les subvencions al desenvolupament de plans d'especialització esportiva de la direcció general amb competència en matèria d'esport. La seua concessió es tramitarà en règim de concurrència competitiva, que es realitzarà per mitjà de la comparació de les sol·licituds presentades, amb l'objecte d'establir-hi una prelació.  
3. No obstant això, es podrà, excepcionalment, prorratejar entre els beneficiaris.  
  
Article 5. Finalitat de les subvencions  
1. Les subvencions tindran com a finalitat ajudar en les despeses ocasionades pel desenvolupament d'un pla d'especialització esportiva, en el qual es distingeixen dos períodes anuals. El primer període serà el comprés entre desembre de l'any anterior a la convocatòria i juny de l'any de la convocatòria i el segon serà el comprés entre juliol i novembre de l'any de la convocatòria.  
Excepcionalment, s'inclouran les actuacions realitzades al desembre de l'any anterior a la convocatòria, ja que la seua justificació no és possible presentar-la en l'exercici anterior perquè es realitzen a final d'any.  
2. Les subvencions es destinaran a despeses ocasionades pels conceptes següents:  
a) Honoraris del personal tècnic responsable de les sessions i direcció de l'entrenament i aprovats en el projecte per la direcció general amb competència en matèria d'esport.  
b) Servei de fisioteràpia específic.  
c) Adquisició de material esportiu i equips esportius, no inventariable, exclusivament per als plans. En el cas de l'equip esportiu, hauran de seguir les directrius d'uniformitat, logotips i imatge que establisca la direcció general amb competència en matèria d'esport.  
  
d) Despeses o honoraris de la persona que coordine el pla.  
2. Les possibles despeses derivades de la convocatòria i les proves de selecció de l'alumnat per a la seua incorporació als plans d'especialització esportiva aniran a càrrec de les federacions esportives.  
  
Article 6. Sol·licituds i termini de presentació  
1. Les sol·licituds de subvenció hauran d'ajustar-se al model inclòs en cada convocatòria anual, en el qual s'expressarà la quantitat que se sol·licite para cada un dels períodes objecte de subvenció. Les sol·licituds hauran d'adjuntar la documentació que determine l'esmentada convocatòria i que, com a mínim, acredite els requisits per a ser entitat beneficiària. Així mateix, serà firmada per la persona que en el moment de presentar-la tinga la representació de la federació esportiva, i adjuntarà el document que ho acredite, llevat que l'acreditació conste en la direcció general amb competències en matèria d'esport.  
  
2 A més de la informació i documentació que es determine en la convocatòria anual, l'òrgan instructor podrà, en qualsevol moment de la tramitació de l'expedient, demanar qualsevol altra que considere necessària per al millor coneixement i comprensió de l'aplicació de la subvenció.  
3. Les sol·licituds, juntament amb la documentació corresponent, es presentaran preferentment en el registre de la conselleria competent en matèria d'esport, i en les direccions territorials amb competència en matèria d'esports d'Alacant, Castelló i València, o en qualsevol dels llocs a què fa referència la legislació sobre el procediment administratiu comú.  
En cas de tramesa per correu certificat, la presentació de la documentació a l'oficina de correus corresponent ha de fer-se en sobre obert, a fi que en la capçalera del primer full de la documentació presentada es facen constar clarament el nom de l'oficina, data i lloc de l'admissió.  
  
Així mateix, aquest procediment estarà publicat en la seu electrònica de la Generalitat (https://sede.gva.es) i es podrà realitzar la presentació telemàtica de les sol·licituds, per a la qual cosa, s'haurà d'accedir al catàleg de procediments administratius de la Generalitat. Per a poder accedir a aquest sistema telemàtic, la persona que ho sol·licite haurà de disposar d'algun dels sistemes de firma electrònica admesos en la Seu de la Generalitat. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la Realització de Tràmits per Via Telemàtica. Si alguns dels documents que s'han d'aportar juntament amb la sol·licitud no poden ser presentats de forma telemàtica, se'n farà l'entrega per registre d'entrada, en el termini més breu possible dins de l'establit.  
4. El termini per a la presentació de sol·licituds serà, llevat que la convocatòria establisca un altre distint, de 30 dies hàbils comptador a partir de l'endemà de la publicació en el Diari Oficial de la Comunitat Valenciana de la corresponent convocatòria. L'incompliment d'aquest termini determinarà automàticament l'exclusió.  
5. Quan la sol·licitud no tinga els requisits o falte algun document complementari dels exigits, es requerirà les entitats interessades perquè ho esmenen en el termini de 10 dies, amb la indicació que, si no es fa, es considerarà que desisteix de la petició, amb resolució prèvia dictada a aquest efecte, de conformitat amb el que preveu la legislació sobre el procediment administratiu comú.  
  
Article 7. Projecte del pla d'especialització esportiva  
Les sol·licituds de subvenció han d'adjuntar un projecte en què es desenvoluparan els apartats següents:  
1. Pressupost detallat d'ingressos i despeses previstos per a l'any, o per a un curs escolar en el cas de nous plans.  
2. Nombre d'esportistes que figuren en les llistes d'esportistes d'elit de la Comunitat Valenciana corresponents a l'any de la subvenció i a l'immediat anterior (només per a projectes de plans en funcionament).  
  
3. Projecte de planificació esportiva del curs escolar que comence al setembre de l'any de la subvenció, que ha de contindre detallats els apartats que s'estableixen a continuació:  
a) Objectius generals del pla d'especialització esportiva.  
b) Quadre de personal tècnic, titulació, àrees de responsabilitat i horaris d'entrenament.  
c) Composició del grup d'esportistes. Divisió en subgrups d'entrenament.  
d) Objectius individuals de cada esportista per a la temporada.  
e) Planificació general d'entrenament per a la temporada per a cada subgrup, que especifique:  
- Objectius generals en l'entrenament que s'estableixen en cada període de la planificació i per a cada subgrup.  
- Estructura i justificació de les càrregues i continguts de l'entrenament.  
- Calendari de competicions assignat a cada grup d'esportistes.  
  
- Distribució de les sessions setmanals d'entrenament per a cada subgrup.  
- Tipus de controls, proves de camp i revisions mèdiques previstes i la seua situació dins de la planificació.  
f) Necessitats d'instal·lacions esportives i material específic, i previsió de la seua dotació i, en el cas de nous plans, justificació de la idoneïtat de les instal·lacions esportives que s'utilitzaran en el Complex Educatiu de Cheste.  
g) Llista del personal tècnic i/o clubs d'origen de l'alumnat esportista.  
h) Programa d'atenció a pares i mares i al personal tècnic del club d'origen de cada esportista.  
i) Campanya de difusió del pla d'especialització entre el col·lectiu d'aqueix esport. En cas de nous plans, descripció de les proves d'accés, que especificaran:  
- Perfil físic i tècnic de l'alumnat a seleccionar i bateria de test físics i tècnics que s'utilitzen per a la seua selecció.  
- Criteris de selecció esportius i acadèmics, i barem establit per a la seua valoració.  
  
Article 8. Comissió tècnica d'avaluació i barem aplicable  
1. Es constituirà una comissió tècnica d'avaluació formada per cinc persones, designades per la persona titular de la direcció general amb competència en matèria d'esport, encarregada de l'estudi i valoració de les sol·licituds presentades.  
Aquesta comissió estarà composta per la persona que ocupe la direcció del servei amb competències en la tramitació d'aquestes subvencions, que la presidirà, i quatre persones tècniques de la direcció general amb competències en esport i de les direccions territorials d'esport, una de les quals actuarà com a secretari o secretària de la comissió.  
El règim jurídic de la comissió serà l'establit en la legislació de règim jurídic del sector públic.  
  
2. Criteris de valoració  
2.1. Pla d'especialització esportiva en funcionament  
a) Nombre d'esportistes amb matrícula en el Complex Educatiu de Cheste que figuren en les llistes d'esportistes d'elit corresponents a l'any de la subvenció i a l'immediat anterior, fins a un màxim de 10 punts, distribuïts de la manera següent:  
  
Esportistes d'elit (fins a 10 punts):  
  
 2 punts 4 punts 6 punts 8 punts 10 punts  
Esports individuals 1 - 2 3 - 4 5 - 9 10 € 14 15 o més  
Esports col·lectius 1 - 2 3 - 4 5 - 11 12 € 16 17 o més  
  
  
  
b) Nombre total d'esportistes amb matrícula en el Complex Educatiu de Cheste i necessitats de personal tècnic, fins a un màxim de 15 punts, distribuïts de la manera següent:  
  
Esportistes (fins a 10 punts):  
  
 2 punts 4 punts 6 punts 8 punts 10 punts  
Esports individuals 12 € 15 16 € 19 20 € 23 24 € 27 28 o més  
Esports col·lectius 12 € 18 19 € 24 25 € 30 31 € 35 36 o més  
  
  
  
Necessitats de personal tècnic (fins a 5 punts):  
- Esports amb alumnat en ESO i Batxillerat i 8 sessions d'entrenament setmanal o esports amb tot l'alumnat en ESO i 7 sessions d'entrenament setmanal: 2,50 punts  
- Esports amb personal tècnic de suport almenys en el 50 % de les sessions: 2,50 punts  
  
c) Funcionament del pla d'especialització esportiva (fins a un màxim de 15 punts). Es valora en aquest apartat el funcionament i la consecució d'objectius del pla, tant el procés de selecció d'esportistes com la planificació i el projecte esportiu del pla i l'adequada utilització dels serveis de suport.  
Per a això, cal tindre en compte tres apartats:  
- Procés de selecció d'esportistes (fins a 5 punts). Es puntua aquest apartat si el procés de selecció s'ha desenvolupat d'acord amb el que s'ha previst (fins a 3 punts) i si l'alumnat seleccionat ha complit, durant el curs escolar, la normativa establida per als plans d'especialització esportiva d'acord amb el que preveu l'article 23, apartats 5 i 6 d'aquesta ordre (fins a 2 punts).  
- Planificació i projecte esportiu (fins a 5 punts). Es puntua en aquest apartat si la planificació i el projecte esportiu són adequats als objectius dels plans i si l'execució diària del projecte s'ajusta als paràmetres de rendiment hi especificats.  
- Coordinació esportiva del pla en la seua relació amb els serveis de suport (fins a 5 punts). Es puntua en aquest apartat la comunicació d'incidències i resultats esportius, l'adequat ús de les instal·lacions esportives i la resta de situacions de relació amb el centre i d'utilització dels serveis de suport.  
  
2.2. Pla d'especialització esportiva de nova incorporació  
a) Valoració del projecte presentat (fins a un màxim de 20 punts).  
  
El projecte presentat es valorarà amb 0 punts en el cas que el Complex Educatiu de Cheste no dispose de les instal·lacions esportives adequades per a la pràctica d'aqueixa modalitat esportiva i no siga viable l'adequació d'altres espais perquè el pla d'especialització esportiva puga dur-se a terme.  
Quan el complex dispose d'instal·lacions esportives adequades i disponibles o en siga viable l'adequació i disponibilitat, es puntuarà el projecte presentat d'acord amb els criteris següents:  
- Adequació dels objectius plantejats als objectius dels plans d'especialització esportiva, fins a 5 punts.  
- Adequació de les activitats previstes, fins a 5 punts.  
- Campanya de difusió del projecte, fins a 10 punts.  
b) Nombre d'esportistes que es proposen per al curs que s'inicie l'any de la convocatòria i necessitats de personal tècnic, fins a un màxim de 10 punts, distribuïts de la manera següent:  
  
Nombre d'esportistes que es proposen (fins a 5 punts)  
  
 1 punts 2 punts 3 punts 4 punts 5 punts  
Esports individuals 12- 15 16 € 19 20 € 23 24 € 27 28 o més  
Esports col·lectius 12 € 18 19 € 24 25 € 30 31 € 35 36 o més  
  
  
  
Necessitats de personal tècnic (fins a 5 punts):  
- Esports amb alumnat en ESO i Batxillerat i 8 sessions d'entrenament setmanal o esports amb tot l'alumnat en ESO i 7 sessions d'entrenament setmanal: 2,50 punts  
- Esports amb personal tècnic de suport almenys en el 50 % de les sessions: 2,50 punts  
  
c) Nombre d'esportistes d'elit de la modalitat esportiva en les llistes d'esportistes d'elit corresponents a l'any de la subvenció i a l'immediat anterior (fins a un màxim de 10 punts) distribuïts de la manera següent:  
  
- 2 punts, menys de 25  
€ 4 punts, 25 o més  
- 6 punts, 50 o més  
- 8 punts, 75 o més  
- 10 punts, 100 o més  
  
3. Mòduls de subvenció  
3.1. Plans que es desenvolupen en el Complex Educatiu de Cheste durant un curs escolar complet.  
- Mòdul bàsic de 9.000 euros: correspon un mòdul bàsic de subvenció a cada una de les federacions esportives que matriculen a l'inici de cada curs escolar, mantenen durant tot el curs un grup homogeni d'esportistes i compleixen els requisits de nombre mínim d'esportistes que s'estableix en l'article 2, amb la distribució següent:  
  
\* Primer període: 6.000 euros.  
\* Segon període: 3.000 euros.  
- Mòdul d'esportistes d'elit fins a un màxim de 1.500 euros, amb la distribució següent:  
\* Primer període:  
10 punts: un mòdul de 1.000 euros  
8 punts: un mòdul de 800 euros  
6 punts: un mòdul de 700 euros  
4 punts: un mòdul de 600 euros  
2 punts: un mòdul de 400 euros  
\* Segon període:  
10 punts: un mòdul de 500 euros  
8 punts: un mòdul de 400 euros  
6 punts: un mòdul de 300 euros  
4 punts: un mòdul de 200 euros  
2 punts: un mòdul de 100 euros  
- Mòdul de personal tècnic del pla d'especialització esportiva fins a un màxim de 8.000 euros: correspon a cada una de les federacions esportives que, per les necessitats especials de la preparació d'esportistes, per ser un grup nombrós i/o per la seua divisió en grups d'edat i/o nivell, necessiten incrementar la relació de personal tècnic que participe en el pla d'especialització esportiva, amb la distribució següent:  
\* Primer període: un màxim de 5.000 euros per a distribuir entre els plans de manera proporcional a la puntuació obtinguda en aquest apartat i en funció de la disponibilitat pressupostària.  
\* Segon període: un màxim de 3.000 euros per a distribuir entre els plans de manera proporcional a la puntuació obtinguda en aquest apartat i en funció de la disponibilitat pressupostària.  
- Mòdul de funcionament fins a un màxim de 8.000 euros: correspon a cada una de les federacions esportives per l'experiència, valoració del funcionament del pla d'especialització esportiva, planificació esportiva, compliment d'objectius, coordinació del pla i selecció d'esportistes, amb la distribució següent:  
\* Primer període: un màxim de 5.000 euros per a distribuir entre els plans de manera proporcional a la puntuació obtinguda en aquest apartat i en funció de la disponibilitat pressupostària.  
\* Segon període: un màxim de 3.000 euros per a distribuir entre els plans de manera proporcional a la puntuació obtinguda en aquest apartat i en funció de la disponibilitat pressupostària.  
Aquestes dotacions podran augmentar-se o disminuir de manera proporcional si, una vegada adjudicats els mòduls entre tots els projectes que superen la puntuació mínima establida, l'import total no coincideix amb la disponibilitat pressupostària.  
3.2. Plans que no inicien el següent curs escolar que comença al setembre de l'any de la subvenció. L'assignació de mòduls serà exclusivament dels que fan referència al primer període.  
3.3. Plans que inicien la seua activitat en el Complex Educatiu de Cheste durant el curs escolar que comença al setembre de l'any de la subvenció. L'assignació de mòduls serà exclusivament dels referits al segon període amb excepció del mòdul de funcionament.  
4. Finalitzada la valoració i si hi ha empat entre les entitats sol·licitants que posseïsquen els requisits es valorarà, per al desempat, per a les federacions amb plans en funcionament la major puntuació obtinguda en l'apartat c i per a federacions de nova incorporació la major puntuació obtinguda en l'apartat a. I si persisteix l'empat, la major puntuació obtinguda en l'apartat dels esportistes d'elit.  
  
5. En les corresponents convocatòries podrà afegir-se un nou criteri de valoració relacionat amb les ajudes corresponents al període d'aquesta, que en cap cas podrà tindre un valor superior al 10 % de la puntuació màxima.  
6. No es concedirà subvenció en el cas de no haver justificat correctament la subvenció de l'any anterior, dins del termini i en la forma corresponent.  
  
Article 9. Resolució de concessió  
1. Una vegada formalitzats els actes d'instrucció corresponents, la comissió tècnica d'avaluació elevarà, a través de l'òrgan instructor, la proposta de concessió o denegació a la persona titular de la direcció general amb competència en matèria d'esport, i basant-se en aquesta proposta resoldrà sobre l'ajuda i en determinarà la quantia.  
2. La persona titular de la direcció general amb competències en matèria d'esport resoldrà sobre la concessió o denegació de les sol·licituds presentades en el termini màxim de sis mesos comptador des de la publicació de la convocatòria en el Diari Oficial de la Comunitat Valenciana. No obstant això, les sol·licituds sobre les quals no es dicte una resolució expressa en el termini de sis mesos des de la publicació de la convocatòria s'entendran denegades, sense perjudici de l'obligació legal de resoldre establida en la legislació sobre el procediment administratiu comú. La direcció general amb competència en matèria d'esport notificarà a les entitats interessades la resolució de concessió o denegació de les sol·licituds presentades dins del mateix termini de sis mesos.  
  
  
Article 10. Publicitat de les subvencions  
1. De conformitat amb l'article 18.2 de la Llei 38/2003, de 17 de novembre, General de Subvencions, la Conselleria d'Educació, Investigació, Cultura i Esport remetrà a la Base de Dades Nacionals de Subvencions informació sobre les convocatòries i les resolucions de concessió dictades d'acord amb aquesta ordre, en els termes establits en l'article 20 de la Llei General de Subvencions.  
2. L'extracte de cada convocatòria anual es publicarà en el Diari Oficial de la Comunitat Valenciana, a través de la Base de Dades Nacionals de Subvencions.  
3. Les subvencions que es concedisquen es publicaran, com a mínim, en la pàgina web de la conselleria amb competència en matèria d'esport, amb indicació del seu import, objectiu o finalitat i entitats beneficiàries.  
4. De conformitat amb l'article 3.2 de la Llei 2/2015, de Transparència, Bon Govern i Participació Ciutadana de la Comunitat Valenciana, les entitats beneficiàries que perceben en cada convocatòria una subvenció total per import superior a 10.000 euros, hauran de donar l'adequada publicitat a aquesta, i indicar, almenys, l'entitat pública concedent, l'import rebut i el programa subvencionat. Aquesta difusió es realitzarà preferentment a través de les corresponents pàgines web.  
  
Article 11. Obligacions de les entitats beneficiàries  
Sense perjudici del que disposa l'article 14 de la Llei 38/2003, de 17 de novembre, General de Subvencions són, a més, obligacions de l'entitat beneficiària:  
a) Mantindre's en la situació que legitima la seua concessió i complir la finalitat de la subvenció concedida.  
b) Acreditar el compliment dels requisits i les condicions que determinen la concessió o gaudi de l'ajuda.  
c) Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar a la direcció general amb competència en matèria d'esport l'obtenció de subvencions, ajudes, ingressos o recursos per a la mateixa finalitat, procedents d'altres administracions o ens públics o privats. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació dels fons percebuts.  
  
e) Acreditar que està al corrent en el compliment dels seus obligacions tributàries i davant de la Seguretat Social, només en el cas de no haver atorgat autorització expressa a l'Administració valenciana, perquè obtinga directament les dades necessàries.  
f) Disposar dels llibres comptables per a garantir l'adequat exercici de les facultats de comprovació i control.  
g) Conservar els documents justificatius de l'aplicació dels fons percebuts, incloent-hi els documents electrònics, en tant que puguen ser objecte de les actuacions de comprovació i control.  
h) Fer constar expressament en totes les informacions o documentacions pròpies dels plans d'especialització esportiva la col·laboració de la Generalitat.  
i) Presentar a la direcció general amb competència en matèria d'esport les adaptacions tècniques i pressupostàries del projecte presentat en funció de la subvenció concedida i notificar qualsevol canvi o modificació del pla d'especialització esportiva i pressupost presentat en el moment en què es produïsca.  
j) Realitzar els plans d'especialització esportiva per als quals s'ha concedit la subvenció serà d'exclusiva responsabilitat de l'entitat beneficiària. Així mateix, hauran de fer-se càrrec dels mitjans humans i materials que calguen per al seu compliment, fins i tot el de les obligacions fiscals i de la Seguretat Social que se'n deriven.  
k) Mantindre's dins dels requisits i criteris establits en aquesta ordre sobre el funcionament dels plans d'especialització esportiva.  
  
l) Atendre els entrenaments de les i els esportistes dels plans durant tot el curs escolar, en els horaris que la direcció general amb competència en matèria d'esport dictamine, i procediran a la substitució del personal tècnic en els casos d'absència puntual o temporal d'aquests.  
  
m) Procedir al reintegrament dels fons percebuts en els casos previstos en l'article 19 d'aquesta ordre.  
  
Article 12. Modificació de la resolució de concessió  
1. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. L'import de la subvenció concedida en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
3. En el cas que augmentara la dotació econòmica de la línia pressupostària es distribuiria l'augment entre els sol·licitants, sense obrir nou termini de sol·licituds, en aplicació dels criteris establits en aquestes bases i d'acord amb el que disposa l'article 58.2 del Reial Decret 887/2006, de 21 de juliol, pel qual s'aprova el Reglament General de Subvencions.  
4. Així mateix, si es produeixen renúncies o revocacions, la convocatòria podrà establir la possibilitat de procedir al prorrateig de l'import desafectat entre les entitats beneficiàries de les ajudes, respectant en tot cas els criteris de valoració establits en les bases.  
  
5. Podrà ser motiu de minoració de la subvenció no haver justificat la totalitat de les despeses.  
  
Article 13. Compatibilitat de les subvencions  
Les subvencions que s'atorguen a l'empara d'aquestes bases reguladores seran compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense perjudici del que disposa l'article 12.2 d'aquesta ordre.  
  
Article 14. Procediment de pagament  
El lliurament de les subvencions es produirà a la finalització de les activitats, amb la justificació prèvia documental de les despeses corresponents a la realització de l'activitat objecte de la subvenció. Aquest lliurament es realitzarà després de la justificació de la subvenció concedida per a cada període, respectant els termini de presentació que s'establisquen en cada convocatòria.  
  
Article 15. Justificació de la subvenció  
1. La conselleria amb competència en matèria d'esport abonarà la subvenció després de la presentació de la documentació justificativa corresponent:  
a) Per a aquelles entitats que tinguen concedides subvencions de la direcció general amb competències en matèria d'esport, per a l'exercici de la convocatòria, l'import de les quals conjuntament siga inferior a 60.000 euros, la justificació revestirà la forma de compte justificatiu simplificat el qual, d'acord amb el que disposa l'article 75 del Reglament de la Llei General de Subvencions, haurà de contindre la informació següent:  
a.1) Una memòria d'actuació justificativa del compliment de les condicions imposades en la concessió de la subvenció que es presentarà, en el cas dels plans que han desenvolupat el pla d'especialització esportiva en el primer període establit, quan aquest acabe i per a la resta de plans, quan acabe l'any de la subvenció. La memòria ha d'incloure: resultats esportius obtinguts pels esportistes del pla en les competicions nacionals o internacionals disputades, i també la llista de convocats per la selecció nacional o autonòmica, així com qualsevol altra informació que la federació considere d'interés.  
a.2) Una relació classificada de totes les despeses de l'activitat subvencionada amb indicació de la persona o entitat creditora i del document, el seu import i la data d'emissió. S'han d'indicar quines d'aquestes despeses són finançades amb la subvenció concedida i la data de pagament. A més, en cada una d'aquestes s'ha d'incloure una explicació de la despesa que permeta identificar la seua finalitat i adequació a l'objecte de la subvenció.  
a.3) Un detall d'altres ingressos o subvencions que hagen finançat l'activitat subvencionada, amb indicació de l'import i la seua procedència, o liquidació econòmica amb indicació dels ingressos i despeses.  
  
a.4) Si és el cas, carta de pagament de reintegrament en el cas de romanents no aplicats com també els interessos que se'n deriven.  
b) Per a aquelles entitats que tinguen concedides subvencions de la direcció general amb competències en matèria d'esport, per a l'exercici de la convocatòria, l'import de les quals conjuntament siga igual o superior a 60.000 euros, els beneficiaris hauran de presentar la documentació justificativa següent:  
b.1) Memòria d'actuació justificativa indicada en l'apartat a.1 d'aquest article.  
b.2) Memòria econòmica justificativa del cost de les activitats realitzades, que haurà de contindre:  
 Una relació classificada de totes les despeses de l'activitat, amb indicació de la persona o entitat creditora i del document, el seu import i la data d'emissió. S'indicarà quines d'aquestes despeses són finançades amb la subvenció concedida i la data de pagament.  
 Les corresponents factures originals, amb còpia. Les factures originals seran tornades una vegada comprovades i segellades per la direcció general amb competències en matèria d'esports.  
 Una relació detallada d'altres ingressos o subvencions que hagen finançat l'activitat subvencionada, amb indicació de l'import i la seua procedència o liquidació econòmica amb indicació dels ingressos i despeses.  
b.3) Si és el cas, carta de pagament de reintegrament en el cas de romanents no aplicats així com dels interessos que se'n deriven.  
2. Els justificants integrants de cada compte justificatiu hauran de complir els requisits establits en el Reial Decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
3. La convocatòria anual podrà establir-hi com annexos models dels documents per a la justificació establits en aquest article.  
  
4. Amb caràcter general, el termini de presentació de les justificacions conclourà el 15 de setembre de l'any de la convocatòria per a les activitats exercides en el primer període i el 30 de novembre del mateix any per a les desenvolupades en el segon període. En el cas de ser festiu passaria al primer dia hàbil següent. Excepcionalment, la convocatòria podrà establir un altre termini, degudament motivat.  
Tot això sense perjudici de la possibilitat establida en l'article 70 del Reial Decret 887/2006, de 21 de juliol, pel qual s'aprova el Reglament General de Subvencions.  
  
Article 16. Pla de control  
1. La documentació justificativa permetrà comprovar la realització de l'activitat subvencionada, no obstant això, la direcció general amb competència en matèria d'esports podrà adoptar les mesures que considere oportunes per a l'adequat control de la seua execució.  
2. L'òrgan instructor comprovarà, a través de tècniques de mostreig aleatori simple o per raó de la quantia i/o la destinació dels fons aplicats a les despeses subvencionades, els justificants que considere oportuns i que permeten obtindre evidència raonable sobre l'adequada aplicació de la subvenció, a l'efecte dels quals podrà requerir a l'entitat beneficiària la remissió dels originals dels justificants de despeses seleccionats.  
  
  
Article 17. Despeses excloses de finançament a càrrec de la subvenció concedida  
1. Sense perjudici del que disposa l'article 31, de la Llei 38/2003, de 17 de novembre, General de Subvencions, queden a més exclosos de la possibilitat de la seua justificació les despeses ocasionades per:  
a) Adquisició d'immobilitzat, material o immaterial de qualsevol tipus.  
b) Adquisició de béns destinats a la venda.  
c) Aportacions a sistemes complementaris de pensions.  
d) Multes i recàrrecs per pròrroga i constrenyiments imposats per qualsevol Administració pública.  
e) Els bitllets emesos i no utilitzats.  
f) Despeses extres d'hotel (telèfon, alcohol, vídeos, tabac, propines, etc.)  
g) Indemnitzacions per raó de servei que superen les quanties màximes establides per la legislació vigent de l'Impost sobre la Renda de les Persones Físiques (IRPF). Si es presenten, es computaran exclusivament per les esmentades quanties màximes.  
h) Despeses sumptuàries (tabac, regals, menjars o estades en establiments considerats de luxe, etc.) no imprescindibles per als fins del desenvolupament del pla d'especialització esportiva subvencionat.  
  
i) Despeses socials (beques, primes per assegurances de vida, etc.), excepte la quota a la Seguretat Social i la resta de cotitzacions socials.  
j) Despeses financeres i interessos deutors dels comptes bancaris.  
k) Indemnitzacions per acomiadament.  
l) Bestretes reintegrables.  
m) Despeses meritades fora del període objecte de subvenció.  
n) Aquelles despeses que es financen amb aportacions directes d'esportistes, clubs o tècnics, com ara llicències esportives, mutualitats, quotes de curset, etc.  
2. Respecte de l'Impost sobre el Valor Afegit (IVA):  
a) Si la federació només realitza operacions declarades exemptes en virtut del que disposa l'article 20.1.13 de la Llei 37/1992, de 28 de desembre, de l'Impost sobre el Valor Afegit, es podrà justificar íntegrament a càrrec de la subvenció concedida l'IVA suportat.  
b) Si la federació realitza també operacions no declarades exemptes, només podrà justificar a càrrec de la subvenció concedida l'IVA suportat no deduïble derivat d'aqueixes operacions, per aplicació del percentatge de prorrata que se li aplique.  
  
Article 18. Invalidesa de la resolució de la concessió  
Són causes de nul·litat i d'anul·labilitat de la resolució de concessió de la subvenció les previstes en l'article 36 de la Llei 38/2003, de 17 de novembre, General de Subvencions, i són d'aplicació en aquest cas les previsions establides en l'article esmentat.  
  
Article 19. Reintegrament i/o revocació de les subvencions  
1. Procedirà el reintegrament de les quantitats percebudes i l'exigència de l'interés de demora des del moment del pagament de la subvenció o, si escau, la revocació de la subvenció, en els casos següents:  
a) Incompliment de l'obligació de justificació.  
b) Obtindre la subvenció sense posseir les condicions requerides.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades a les entitats beneficiàries amb motiu de la concessió de la subvenció.  
e) Quan la subvenció principal siga de la conselleria competent en matèria d'esport procedirà el reintegrament de l'excés obtingut sobre el cost de l'activitat exercida.  
f) Així com tots aquells casos que estableix l'article 37 de la Llei 38/2003, de 17 de novembre, General de Subvencions i l'article 172 de la Llei 1/2015, d'Hisenda Pública, del Sector Públic Instrumental i de Subvencions.  
2. Els supòsits de reintegrament s'estableixen sense perjudici dels casos en què calga incoar un expedient sancionador d'acord amb el que estableix l'article 67 de la Llei General de Subvencions.  
  
Article 20. Selecció i permanència d'esportistes que integren els plans d'especialització esportiva  
1. La incorporació del nou alumnat que integra els plans d'especialització esportiva, tant en el cas de federacions que ja funcionen com en el cas de federacions de nou accés, haurà d'executar-se d'acord amb una convocatòria de realització de proves d'aptitud física i esportiva que estarà a càrrec de les federacions esportives en coordinació amb la direcció general amb competències en esport. El nombre de places totals convocades estarà determinat per la disponibilitat de places d'internat i es determinarà en la convocatòria de subvencions per al desenvolupament dels plans d'especialització esportiva en el Complex Educatiu de Cheste.  
La convocatòria de proves d'aptitud física i esportiva ha de fer-se pública, almenys, amb sis mesos d'antelació a l'inici del curs, entre els clubs i/o esportistes interessats, pels mitjans que considere oportuns la federació corresponent; és obligatori que, almenys, siga publicat en la seua pàgina web i continga els requisits següents:  
a) Nombre de places que es convoquen per al curs corresponent.  
b) Documentació que s'ha de presentar per a la realització de les proves d'accés. Mínim: imprés de sol·licitud, fotocòpia del DNI o del llibre de família del candidat o candidata i fotocòpia dels butlletins d'avaluació dels seus estudis de Primària o ESO del curs anterior i del curs actual.  
c) Edats o curs acadèmic per al qual es convoquen les places.  
d) Termini de sol·licitud.  
e) Criteris acadèmics d'accés (establits en aquestes bases).  
  
f) Criteris esportius (físics i tècnics específics d'accés).  
g) Relació de proves esportives d'accés, descripció de les mateixes i valoració i barems específics de les proves.  
h) Proves d'aptitud mèdica i psicotècnica.  
i) Procediment de selecció definitiva de l'alumnat que integra els plans.  
j) Lloc, data de realització i horari de la convocatòria de les proves d'accés.  
k) Adreça, telèfon, correu electrònic, horari d'atenció i persona de contacte en la federació.  
2. Una vegada realitzades les proves d'aptitud física i esportiva, la federació farà pública en el seu web, en un termini màxim de sis dies, l'acta de superació de les esmentades proves. S'establirà un ordre de prelació entre els candidats i les candidates, d'acord amb els barems establits en la convocatòria de les proves.  
3. La federació esportiva corresponent proposarà a la direcció general amb competències en esport la llista d'esportistes de nou ingrés per al curs següent que, d'acord amb els resultats en les proves d'aptitud física i esportiva, proposa per a la seua incorporació als plans, així com una llista prioritzada de reserves.  
4. Així mateix, la federació proposarà a la direcció general amb competències en esport la llista d'esportistes, d'acord amb els requisits establits en aquestes bases, que proposa perquè continuen.  
  
5. La direcció general amb competències en esport podrà limitar el nombre total de places convocades a aquelles federacions que proposen un major nombre d'esportistes, quan l'oferta de places d'internat siga inferior al nombre total d'esportistes proposat pel conjunt de les federacions esportives.  
  
Article 21. Comissió de selecció i permanència d'esportistes  
1. La selecció definitiva de l'alumnat l'efectuarà una comissió de selecció i permanència d'esportistes designada a aquest efecte, la qual valorarà els resultats obtinguts en les proves d'aptitud física, esportiva, mèdica i psicotècnica, així com l'expedient acadèmic (del curs actual i, almenys, d'un curs anterior), i comprovarà que tot l'alumnat compleix els requisits establits en aquestes bases. No se seleccionaran esportistes que no hagen superat les proves mèdiques o psicotècniques. La comissió estarà composta per set persones designades per la persona titular de la direcció general en matèria d'esport, tres d'elles en representació de les federacions esportives i la resta entre el personal de la direcció general amb competències en esport i del Complex Educatiu de Cheste.  
  
La comissió seleccionarà l'alumnat que s'incorpora per primera vegada al pla d'especialització esportiva entre els que propose la federació esportiva corresponent pels resultats obtinguts en les proves d'aptitud física, esportiva, mèdica i psicotècnica. Per a la selecció definitiva, la comissió tindrà en compte aquests resultats i, a més, els resultats acadèmics del curs actual i, com a mínim, de totes les avaluacions del curs anterior. A més, la comissió comprovarà que compleixen els requisits establits en els articles 22 i 23 d'aquesta ordre.  
  
2. La comissió d'esportistes seleccionarà també l'alumnat que ja formava part dels plans d'especialització esportiva en el curs anterior, i que compleix els requisits establits en els articles 22 i 23 d'aquesta ordre i ha sigut proposat per la federació esportiva corresponent per a continuar en els plans.  
  
Article 22. Requisits esportius  
a) Per a esportistes de nou accés, haver superat la bateria de proves físiques, tècniques, mèdiques i psicotècniques d'aptitud per a la pràctica esportiva determinades de comú acord entre la direcció general amb competències en esport i les federacions esportives. Per a esportistes que ja formen part dels plans d'especialització esportiva, haver superat els nivells d'entrenament i de rendiment esportiu establits per la federació esportiva corresponent.  
b) Estar en possessió de la corresponent llicència oficial i en vigor de la federació esportiva o dels Jocs Esportius de la Comunitat Valenciana.  
  
Article 23. Requisits acadèmics  
1. Els plans d'especialització van dirigits a esportistes amb matrícula en centres escolars de la Comunitat Valenciana que complisquen els requisits d'edat que s'especifiquen a continuació i que es matriculen en algun dels cursos acadèmics següents:  
- Alumnes que compleixen els 12 anys durant l'any de la convocatòria i que cursaran 1r d'ESO.  
- Alumnes que compleixen els 13 anys durant l'any de la convocatòria que cursaran 2n d'ESO.  
- Alumnes que compleixen els 14 anys durant l'any de la convocatòria que cursaran 3r d'ESO.  
- Alumnes que compleixen els 15 anys durant l'any de la convocatòria que cursaran 4t d'ESO.  
- Alumnes que compleixen els 16 anys durant l'any de la convocatòria que cursaran 1r de Batxillerat.  
2. La comissió de selecció i permanència d'esportistes a què fa referència l'article 21 d'aquesta ordre podrà valorar, excepcionalment, la selecció d'esportistes que no complisquen els requisits establits en aquest article, en els casos que s'especifiquen a continuació:  
  
a) Esportistes que no tinguen matrícula en un centre escolar de la Comunitat Valenciana però es demostre documentalment que es trasllada a la Comunitat Valenciana per motius familiars o laborals i totalment al marge de motivacions esportives.  
b) Esportistes de nova incorporació al sistema educatiu espanyol, provinents d'altres països, que no cursaran els estudis especificats en aquest article per a la seua edat però es demostre documentalment que la pèrdua d'un curs acadèmic va ser motivada per la seua incorporació al sistema educatiu espanyol.  
En tot cas, la comissió de selecció i permanència d'esportistes decidirà la conveniència o no de la seua incorporació.  
3. Els requisits acadèmics que s'han de complir per a accedir als plans d'especialització esportiva són:  
a) En el cas d'esportistes que sol·liciten la seua incorporació en el curs de 1r d'Ensenyament Secundari Obligatori, han d'haver superat en la seua totalitat totes les assignatures del curs anterior corresponent i acreditar, si escau, el nivell de competències bàsiques corresponent a sisé de Primària.  
b) En el cas d'esportistes que sol·liciten la seua incorporació en els cursos de 2n, 3r i 4t de l'etapa d'Ensenyament Secundari Obligatori, han d'estar en condicions de promocionar a aquests cursos una vegada realitzada la prova extraordinària i acreditar, si escau, el nivell de competències bàsiques corresponent a l'últim curs superat.  
c) En el cas d'esportistes que sol·liciten la seua incorporació al curs de 1r de l'etapa de Batxillerat, han d'estar en condicions de promocionar a aquest curs una vegada obtingut el títol de graduat en Ensenyança Secundària Obligatòria.  
d) En el cas d'esportistes de l'etapa de Batxillerat, hauran d'acollir-se a les modalitats i optatives que s'oferisquen als grups d'esportistes.  
e) No es podran seleccionar esportistes si en les notes d'una de les avaluacions del curs que acaba de finalitzar presenten més de sis insuficients o si en les notes del curs anterior presenta dotze insuficients o més sumant les assignatures suspeses en dos avaluacions i en alguna de les avaluacions del curs actual ha suspés més de quatre assignatures.  
  
f) En la selecció d'esportistes tindran preferència, en primer lloc, els que estiguen en condicions de promocionar al curs següent en la convocatòria de juny. Els que estiguen en condicions de promocionar al curs següent una vegada realitzada la prova extraordinària, només se seleccionaran en el cas que queden places vacants una vegada adjudicades les places entre els que hagen promocionat en la convocatòria de juny.  
  
4. Excepcionalment, la comissió de selecció i permanència d'esportistes podrà valorar la selecció d'esportistes que no complisquen els requisits establits en el punt 3, apartat e, quan es puga comprovar que el nombre de suspensos ha sigut conseqüència d'unes circumstàncies concretes i no reiterades en el temps.  
5. Els requisits per a romandre en els plans d'especialització esportiva són:  
a) Superar esportivament els nivells d'entrenament o de rendiment esportiu establits per la seua federació esportiva corresponent i participar en les competicions designades per la federació i/o el club.  
  
b) Superar acadèmicament el curs escolar corresponent.  
c) Mantindre una actitud i un comportament de manera que no hi haja per part del professorat acadèmic, de residències o d'entrenament esportiu, informes raonats que aconsellen l'eixida dels plans d'especialització esportiva.  
d) Formalitzar els requisits de matricula acadèmica en l'IES número 1 del Complex Educatiu de Cheste, així com en el centre de residències de l'esmentat complex, durant el període i el termini establits per a aquest fi.  
e) No es permetrà el reingrés dels que renuncien als plans d'especialització esportiva.  
6. Així mateix, podran causar baixa en els plans durant els dos primers trimestres del curs o en finalitzar aquest els que no complisquen les seues obligacions com a esportista dels plans, i que, a més d'allò que s'ha especificat en els apartats anteriors, implica:  
a) No acumular faltes d'assistència a classe i als entrenaments que no hagen quedat degudament justificades.  
b) No fumar ni consumir drogues, substàncies estupefaents ni begudes alcohòliques, ni promoure el seu consum, i també sotmetre's a les proves de control antidopatge i de consum de substàncies no permeses que al llarg del curs escolar poguera realitzar l'Agència Espanyola Antidopatge o el mateix Centre de Medicina Esportiva de Cheste en el Complex Educatiu de Cheste.  
c) Mantindre el règim d'internat en la residència del Complex Educatiu de Cheste durant els dies lectius, segons el calendari escolar.  
  
En els casos a, b i c, dependrà de la decisió que, respecte a la seua matrícula en l'IES, adopte la inspecció educativa.  
d) No participar en competicions esportives representant clubs o entitats d'altres comunitats autònomes sense autorització expressa de la direcció general amb competències en esport.  
  
Article 24. Llistes d'admissió d'esportistes  
1. Una vegada formalitzats els actes d'instrucció corresponents, la comissió de selecció i permanència d'esportistes notificarà a les corresponents federacions esportives, a través de l'òrgan instructor, la llista de l'alumnat admés i no admés en els plans d'especialització esportiva per al curs escolar següent.  
2. La federació comunicarà a la direcció general amb competències en esport, si escau, els errors detectats en aquesta llista en el termini màxim de 10 dies des de la seua notificació, i haurà de comunicar a les persones interessades la seua admissió definitiva.  
3. L'òrgan instructor enviarà la llista definitiva de l'alumnat admés en els plans d'especialització esportiva a l'Institut d'Educació Secundària número 1 del Complex Educatiu de Cheste.  
  
  
DISPOSICIONS ADDICIONALS  
  
Primera. Normativa aplicable  
A més del que s'ha establit amb caràcter de normativa bàsica, les entitats beneficiàries se sotmetran al que estableix la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei General de Subvencions; la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions, i la llei de pressupostos de la Generalitat corresponent.  
  
Segona. Incidència pressupostària  
Aquesta ordre no suposa increment de la despesa, per tant la seua aprovació no ocasiona cap incidència pressupostària.  
  
Tercera. Delegació i desenvolupament  
Es delega la persona titular de la direcció general amb competència en matèria d'esport per a la facultat de convocar, concedir o denegar aquestes ajudes, i se l'autoritza per a adoptar les mesures oportunes per al compliment i aplicació d'aquesta ordre i per a resoldre totes les incidències que es plantegen en la seua interpretació i execució.  
  
  
  
  
DISPOSICIÓ FINAL ÚNICA  
  
Entrada en vigor  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 5 d'agost de 2016  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI